
“Gajeren labari ne, dan Allah a tsaya a saurara, zai amfanar musamman ga iyayen mu dake tunanin da sun aurad da yaro shikenan sun sallame shi,sun gama bashi tarbiya ba ruwanku kuma da rayuwar shi, ta bangaren mata kuma, wasu iyayen na tunanin da sun yi ma yariya auren fari, kaddara ta gifta auren ya mutu ta dawo gida, shikenan sa idon su a kanta ya kare, ta na da damar yin duk wani abun da take so tunda yanzu ita ba budurwa bace,

“Wasu bangare a labarin true life story ne, wasu kuma kirkira ne dan sakon da nike son isarwa ya isa yadda ya kamata,”


Wannan littafin sadaukarwa ne ga iyayenmu.

BISMILLAHIRRAHMANIRRAHIM

ꨄFARKO.…

Kwance take a cikin dakin da ya kasance mallakinta tun tana budurwa, har izuwa yanzu da aurenta ke kan iska yana yawo, waya ce manne a kunnenta, wanda da alama magana take yi,

“Baby kace yau zamu hadu, gashi yanzu har karfe goma baka zo ba, kuma ni gaskiya idanun na na begen sake saka ka cikinsu, kasan fa na kamu sosai Baby.”

daga daya ban garen, saurayin dake zaune a kofar gidan da yake mallakin shi ya amsa da,

“ku mata kuna ban mamaki, haduwar jiya da dare shine har kike rawar jiki haka, kuma ina da tabbacin ko a hanya kika ganni ba zaki iya shaida fuskata ba.”

“Baby kenan, ai soyayyar gaskiya bata bukatar dogon lokaci kafin ta kama mutum, kuma bata bukatar ganin fuska, kyawon jiki, ko nasaba da arzikin hannun mutum, kar ka yi mamaki akan son da nike maka, dan zan iya yin komai saboda abunda nike ji yanzu a kan ka.”

jin furucinta na karshe, yasa shi sakin murmushi, da bukatar ya canza niyar shi a kanta, dan alamu sun nuna tarkon shi abu biyu ya kama a masayin daya,

“Na gode da kauna Baby, kiban 15mn yanzu zaki ganni gidanku.”

murmushin jin dadi ta yi, tana mikewa zaune daga kwancen da take,

“zan kasance cikin dakon zuwanka, har izuwa lokacin da idaniya na zasu yi tozali da kai, ina fatan allah ya kawo min kai lfy.”

“ameen Baby, I love you.”

“I love you more Baby.”

ta amsa tana sakarma wayar kiss
bayan ta kashe wayar, mikewa ta yi, ta rage kayan jikinta single zani ta daura, ta fita da niyar ta yi wanka, a sakar gidan ta iske mahaifiyarta kwance daga saman faranda, da yake lokacin zafi ne ana kwanan waje, ba tare da ta magantu ma mahaifiyar tata ba ta dauki bokiti ta isa bakin rijiya, ruwa ta ja kafin ta dauka ta shige toilet din da ke daga gefen sakar gidan,


***

Ata bangaren saurayinta kuma tana kashe wayar WhatsApp message na shigowa wayar, da sauri ya shiga dan dama a WhatsApp din ya ke kiranta ya shigo, bude sakon ya yi, murmushi ya yi bayan ganin abun da sakon ya kunsa, yadan yi shuru kamar mai tunani kafin ya fara rubutu kamar haka,

“7hundred thousand zaka bayar tunda 5m kake so, tun da ni zan tsaye sauran turaruka da za’a yi amfani dasu, kai dai kawai ka tabbata ka tanadi duk abubuwan da na fada maka, nan da kwana ukku kudadenka zasu kammala, naka dauka ne kawai.”

ya tura sakon, sannan ya sake yin typing din account no din shi ya tura,  sun dan sake yin magana da wanda ke turo sakon,  kafin wucewar 4mn saiga Alert ya fado wayar shi, dubawa ya yi, nan yaga Tree hundred thousand, murmushi ya yi, yana juya bayan wayar ya zare sim din daga wayar ya karya ta biyu ya wurgar, bayan ya yi transfer din kudin ta ainihin account din shi,  mikewa ya yi ya shiga cikin gidan, koda ya shiga dan madaidaicin parlorn shuru ba kowa,  yasan matarshi da d’anshi sun yi bacci, dan haka juyawa kawai ya yi ya fita,


********

“sallama ta a gare ka, ma’abocin kyau da tsafta, barka da isowa Habiby.”

ta yi maganar lokacin da ta iso inda ya ke tsaye a kofar gidansu,

“barkanki dai Baby, yana same ki.”
ya na maganar ya jawo ta jikin shi, bakin shi ya kai tsaitin kunnenta, ahankali ya furta,

“tun ranar da na fara magana da ke, zuciyata ta samu natsuwa, ke ce addu'ar da ban san ina yi ba, amma Allah ya amsa min, muryarki tana kwantar min da hankali, idan kina kusa, komai yana yin kyau ina sonki Baby.”

ajiyar zuciya ta sauke, kalamanshi na rasa kowani gaba na jikinta,

“Thank you for coming into my life Baby, alamu sun tabbatar min da yanzu ne zan san dadin rayuwa da kuma dadin dake cikin soyayya.”

kama fuskarta ya yi cikin tafukan hannayen shi, suna kallon juna cikin ido ta hasken farin watan da ya haske wajen,

“let me go Baby, I got something to do now, dama zu dai na yi in ganki.”

bata fuska ta yi, “tun yanzu Baby, gaskiya ni ban gaji da ganinka ba.”

“to me zaki ban idan na tsaya?.”

ya yi maganar da tunanin Allah yasa ta amince da bukatar shi, dan dama abun da ya kawo shi kenan, ba wata soyayya ba,

dan shuru ta yi kamar mai nazari kafin tace,
“What do you want.”
“ko me nike so zaki bani?.”

“eh,me zai hana.”

“promise.”

ya mika mata hannunshi alamar ta yi alkawarin, daura nata hannun ta yi tana fadin,
“Promise.”

“ke nike bukata.”

idanu ta zaro tana kallon shi, bawai dan bata yi tunanin jin haka daga gare shi ba, Aa sai dan tana ganin hakan ya yi wuri, bugu da kari kuma a inda suke,

“saboda son da ni ke miki ne Baby, ina sonki ba tare da sharadi ba,ina son ki da gaskiya, da hakuri, da niyya ta har abada, idan duniya zata juya miki baya, ni zan tsaya a gefenki Domin zuciyata ta riga ta zabe ki, ki saki jikinki mu zama abu daya, dan ni na riga na zabe ki, kuma bazan taba gudun ki ba,”

“amma fa kada ki damu, idan baki bukata bazan miki dole ba.”

“no Baby kada ka damu ai ba komai.”
Anan kofar gidan suka shiga aikata masha ar su ba tunanin kada wani ya gitta ya gansu ko iyayenta su fito balle kuma tsoron mai duka dake sama yana kallon su,



***************
a cikin gidan ko, mahaifinta ne ya fito daga daki yana tambayar Mahaifiyarta dake kwance,

“Hauwa, ina Farida take?.”

juyowa matar da ke kwance ta yi, tana kai kallonta ga dattijon da ke tsaye,

“tana waje.”

ta amsa tana mayar da kanta ta kwantar,

“ban gane tana waje ba, yanzu fa shabiyu na dare, me take yi waje?.”

“Malam yanzu fa yariyar nan ba budurwa bace, idan kace zaka rinka mata irin takurar da ka mata da tana budurwa, ta ya zata iya tsayuwa da kafarta, ko zaka biya Bilal kudin shi ne?, ha ah ba ka bari yariya ta nemi kudi ba, kuma kai ba bata zaka yi ba.”

“haba Hauwa, kina sane fa da yariyar nan akwai aure kanta, amma zaki ringa goya mata baya akan duk abun da ta ga damar yi.”

“to so kake in barta ta zauna duk mu taru mu lalace, Ah’ah abarta ta nema.”

“yanzu wannan rayuwar da take yi, yau a ganta da wannan gobe a ganta da wancan, shine dai-dai?.”

“baka ji masu iya magana na cewa, hannu da yawa maganin kazamar miya ba, ai waka daya bata kai tsafe, dole sai ana yi ana canza wa, sannan idan ka manta in tuna maka, yariyar nan fa furucinka na aiki a kanta, ko ka manta kai mahaifi ne a lokacin da ka mata baki.”

“Hauwa ai inde a haka ne to baki na bazai taba dakatawa da yin furuci akan yarki ba.”

shigowar Farida gidan ya dakatar da mahaifiyarta furta maganar da ta ke da niyar furtawa, 
daga kofar gidan ta tsaya tana kallon, mahaifinta dake jifanta da mugun kallo, ganin ya nufo inda take, yasa ta rugawa da gudu ta shige dakinta hadi da rifo kofar,

“shegiya wasassiya, wallahi Farida karshen ki ba zai yi kyau ba idan dai har ba zaki ji maganar iyayen ki ba.”

“Aa fa, maganar ka de, dan ni kam tana jin nawa, kuma ni wallahi ban ga wasassiya ba, sannan da wannan cikin nawa na dauke ta har tsayin wata tara, kuma kai shaida ne akan yadda aka yi na dauki cikin, to ta ina ta zama shegiya.”

“Hauwa ki bi ahankali, dan zanin aro bai rufe katara, wannan hanyar da kuka zabar wa kanku bazai bulle muku ba.”

“idan ba’a daura da kyauba ko?.”

ganin maganar shi bata da amfani yasa ya koma daki, zuciyarsa fal takaicin irin rayuwar da ake gudanarwa a gidansa. 


**************

zaune yake acikin parlorn gidan da har yanzu yake shuru ba motsin komai sai na fregje da AC dake aiki

“yanzu ka tura min 1.5m, ni zan mayar maka da 2m, kamar dai yadda muka saba, ina baka riba ko wani lokaci.”

daga daya bangaren, aka amsa da,  “ok ka tura account, zan sa yanzu.”

“kasa ga account din da na tura maka last time.”
da haka ya ajiye wayar yana jawo kwalbar alcohol ya kai bakin shi sai da ya sha sosai sannan ya sauke yana yasina fuska, sigarin dake cikin hannun shi ya kai bakin shi nan ya shiga zukanta kamar an aiko shi, kafin wucewar 10mn har ya zuke kwali guda kalbar wen din nan ko har ya karar da ita, cikin mayen da ya fara dibansa ya ji shigowar message, ba tare da ya duba ba ya zare sim din ya jefa bakinsa sai da ya taune sannan ya tofar, anan parlorn kan carpet ya yi bacci.

************* 

“Balkisu kar ki fita daga gidan nan.”

“Mamammu idan na tsaya zaki bani abun da nike bukata ne?.”

ba tare da ta tsaya daga tafiyar da take yi da niyar fita daga gidan ba ta amsa,

“Balkisu wai me kike son mayar da kanki ne?, ta wannan hanyar ne kadai zaki nema, Balkisu ki guji bakin duniya.”

tsayawa ta yi ta juyo, ta kalli dattijuwar dake tsaye a kofar daki, 

“wai nikam Harira, yaushe ma daren ya yi ne da zaki kai loma a ido, wannan yar iskar idan ta fita jikinki ta ke kaiwa ne ko me?, da kullum kike damun mutane da wa’azi.”

maida kallonta ta yi ga Mariya kishiyar mahaifiyarta  da ta yi maganar , itama tsaye take a kofar kitchen, dan itace da girki,

“dakata war me kika yi, tafi mana ko wani ya rike ki ne, tafi kodan wannan shegen da kika ajiye.”

kallonta ta kai ga yaron da ke tsaye gefen matar da ta kira Mammamu, tana jin wani kuna a zuciyarta,

“d’ana ba shege bane, dan da ubansa, kuma wallahi duk matar da ta sake sheganta min d’a zata ga true color dina.”

dariya Lami ta yi tana taba hannu, tace,
“sabon salo gemu a kafada, waushe shege ya taba zama d’a, balle kuma wannan da ko sanin ubansa ba’a yi ba.”

“ke ko Lami, ai ba wanda zai dafa kaza ya yar, ko kin taba ganin inda hannun mutum ya rube ya ya yanke ya yar, barta ta so d’anta ba ita ta haifesa ba.”

“kowa yasan ta hanyar aure na haihu, shikenan dun Allah ya raba sakani na da mijina shine d’ana zai zama shege? to ban gani ba kuma bazan gani ba, kuma wallahi ko wace mata ta rike girmanta.”

“d’an da tun yana ciki ubansa ya sheganta sa, kuma aka rasa wanda za’a cinnawa, hmmm ayi dai ma gani yadda barahuni zata tuya kosai.”

Baba na zaune daga kofar dakinsa duk budurin da ake yi a gidan yana jinsu kuma yana kallo, amma ya yi burus da su.”

“kiyi hakuri Mamammu amma zan fita.”
tana fadin haka ta sa kai ta fice daga gidan,

bayan fitar ta daga gidan bakin titi ta isa, ta tsaya tana jiran abun hawa, bayan kuma ta san ko nera biyar ba ta da, tana nan tsaye wani mai mashin ya tsaya gaban ta yana fadin,  “tafiya ne?.”

“Eh tafiya ne,daba zaka kaini.”

“Ok kudinki dubu daya.”

“ah haba malam dubu fa, kamar zamu bar gari, kai baka daya daga cikin mazan da basu karbar kudi daga hannun macce mai kyau ne?.”

tayi maganar tana murmus
kallonta ya yi, gaskiya kam kyakkyawa ce, ba laifi,

“bazan ce eh ba dan kin san kamawa ta ke yi.”

“to yanzu dai muje ai bazamu rasa na yi ba.”

ta fadi tana hawa mashin din.


*****************


safiyar Alhamis, zaune ya ke a cikin shagon p o s din da ya bude dan ganin dama da kuma kauda hankalin mutane akansa, tare ya ke da abokinsa Husain,

kallonsa Husain ya yi, yace,  “wai Kabeer mene sirrin ne, kaga yadda kake hutawa ko, baka rasa komai ba, ni gani nan zaman ya isheni, dan buga-bugan da mutum keyi yanzu ya daina tafiya.”

dagowa Kabeer da hankalinsa ke kan wayarsa da yake chatting da Farida ya yi ya kalli Husain,

“Husain wannan sirrin abar mana kayan mu kawai.”
“Aa kamar ya a bar muku kayan ku, baku son wani da karuwa kenan?.”

“ba haka bane, aikin ne da wuya, kuma yana bukatar sirri.”

“kai Malam, kawai bani insha, Allah na tuba wani irin wahala ne bamu gani ba da idanun nan namu, sirri kuma kazo gidan shi.”

ajiye wayar hannunsa ya yi, ya dau dayar dake ajiye, kudin da Farida ta nema hannunsa ya yi mata transfer, sannan ya mayar da wayar ya ajiye yana maida hankalinsa ga Husain, da ganin abun da Kabeer din ke yi ya sake jan hankalinsa ga son fara ko wani irin aiki ne ma Kabeer din ke yi,

“kasan wayan da ake cema yan Malam-Malam?.”

muryar Kabeer ta ankarar da Husain,

“ni ko na san su, tunda sun damfare ni dubu darin da na dau watanni fin bakwai ina tarawa, kuma ma kaf garin nan yanzu waye bai san su ba.”

murmushi Kabeer ya yi, dan ba tare da sanin Husain din ba shine ya damfare shi,

“zaka iya farawa kaima.”

“me?, Malam-Malam din hara mun ne fa.”

“ai kaji, to waye yace maka ba haramun bane, Malam in zaka waske tun wuri gara ka waske, kudade ake magana, wayanda inkana so ma zaka iya barin kasar.”

shuru Husain ya yi, yana tunani, 
ganin ya yi shuru, yasa shi ci gaba da zuzuta mai lamarin, har sai da yaga Husain din ya yi Na’am da zancen, suna nan zaune, Kabeer ya ga giftawar wani mutum, da kallo ya bi mutumin yana mikewa,

“ina zaka?.”

Husain ya tambayesa ganin ya na niyar fita daga shagon,

“ina zuwa Husain, bari in dawo.”

ya fadi yana ficewa, a hankali yake bin bayan dattijon, ganin sun dan kauyanta daga idon mutane yasa shi yin sauri ya shige gaban dattijon, alokacin da ya gifta dattijon, ka fadar sa ta gogi ta mutumin, juyowa ya yi, ya kalli mutumin da ya dago ya kalle sa,

“yi hakuri Baba, ban kula da kai ba.”

ya yi maganar, bata re da ya jira jin amsar mutumin ba ya yi wucewarsa,

“wayan nan kudaden fa, ina ka fito da su?.”

Husain ya yi tambayar yana kallon dudaden da Kabeer din ya ajiye, wayan da a kalla zasu kai dubu dari biyar,

“kudaden mutumin can ne daya wuce yanzu.”

da mugun shock Husain ya furta,

“what, taya ka iya amso kudin daga hannunsa? aljuhunsa ka yanke?.”

murmushi Kabeer ya yi,  “daya daga cikin sirrin mu ke nan, ba tare dana yanki aljuhunsa ba, kawai taba jikinsa na yi.”

“O M G, I really appreciate this work.”


(Ya Allah ka sake sare muna imanin mu🤲🏻 )   

*******************

Balkisu, bayan fitowar ta daga Daba, dan can ta kwana, kai tsaye JUST ONE ta wuce wajen wani saurayin ta da tun jiya suka shirya haduwa, amma tasan ba wasu kudi zata samu wajen shi ba, dan haka ta wuce Daba, 

“Baby tun jiya muka aje zamu hadu, shine kika barni pending ko.”

“to kai din ne baka iya cirewa ka bayar ba, ba kara inje inda zan samo kudi ba.”

“kudi dai kudu Baby, to zo ga shawara ta samun kudi ba tare da an wahala ba.”

da sauri ta masa inda yake, ta shige jikinsa tana fadin,

“A aikata kawai ba sai an tsaya yin wani shawara ba.”

“aa bari dai ayi shawara.”

ya yi maganar yana murmushi,

“to minene?.”

“mahaifarki zaki bayar muyi kudi da ita.”

ya fadi kansa tsaye,
da sauri ta mike tana fadin,

“what, are you serious, in bada mahaifata, ayi kudi da ita?.”

“ban da abun ki Baby, ai hannun hagu ba bakon duwawu bane, menene ban-bancin abun da kike yi yanzu da wanda nace kiyi, duka sabon allah ne.”

kai ta gargiza tana cewa,  “ina bazan iya ba.”

“ok to yanzu zo kiji wata.”

ya sake jawo ta jikinsa,  


*****************

“Mama,ni ban ce muku zan rabu da matata ba, kuma idan ma Allah ya kaddari rabuwar sakanin mu, to bana bukatar komai daga gare ku, duk abun da na muku na yafe.”

“Ah ah kai de Bilal, kar muyi haka, ka rike wannan kudin million daya ne, du da nasan wanda ka kashe basu kai su ba, amma dai ka rike, sakin kuma in kaga bazaka iya fadi ba sai ka tura mata ko ta waya ne.”

“Mama da dai anyi hakuri an bar maganar nan, idan ma wani laifi na yi, sai a fada min in gyara.”

“wai kai Bilal magana bata isar ka ne, ka dau kudin nan ka tafi nace.”

shuru ya yi, dan shi bai jin zai iya rabuwa da Farida, mikewa ya yi ba tare da ya taba kudin da ta ajiye ba ya mata sallama, ya fita,

**************

a yadda yake tuttula ma cikinsa hayakin sigari da giya kadai ya isa ya bayyana maka ba a cikin hayyacin shi yake ba, Farida ta turo kofar dakin hotel din da yake ciki, da sauri ta isa inda ya ke ta amshe kwalbar dake hannunsa ta ajiye tana fadin,

“Baby mene haka kashe kanka zaka yi ne, ko so kake su birki ta maka kwakwalwa?.”

“Baby I want it more, please let me drink.”

ya yi maganar cikin maye, 

“no bazaka sha ba.”

ta tarkata kwalbar da kwalauen sigarin da ya sha,ta ajiye a gefe, kwanciyar shi ta gyara mai,kafin ta zauna gefensa, tana nan zaune ta na chatting da friends din ta, message din Bilal ya shigo wayar, bude sakon ta yi da sauri dan ita a tunaninta sakinta ya turo mata,

“Farida,dan Allah zaki iya fada min laifin da na miki da kike son rabuwa da ni?, ko a cikin zaman mu na taba zaluntar ki ne?.”

dogon tsaki ta ja, ta fara typing,
“wai kai Bilal, wani irin mara zuciya ne, nace ban sonka na fasa auren, to ka sake ni mana, ko ana dole ne?.”

“baki min komai ba Farida kuma ni ina sonki, dan haka ki sa aranki bazan taba sakin ki ba, mutuwa ce kadai zata raba ni da ke, duk inda kike jin zaki je da aurena kije, kuma insha Allah zaki dawo ga reni.”

tana gama karanta sakon ta yi wurgi da wayar a kan gado, tana sake jan wani tsaki,  wayar Kabeer dake saman gadon ce ta kawo haske, hakan yasa ta juya ga wayar, da har zata share sai kuma ta kai hannu ta dauki wayar,   da sauri ta sa hannu ta murza idanunta, tana sake ware su akan screen din wayar, 

“What, 10millions fa, O M G, kuma wai duka na Kabeer ne ,? ko dai kuskuren hanya suka yi?.”

 
**************

“wai ina gantalallan ne ya baza’a fita yawon gantalin bane?.”

daga cikin dakin da take zaune, ta jiyo muryar Lami,
kallonta ta kai kan Khalifa dake kwance kan kafarta yana bacci, a yanzu ba damuwar mutanen gidance gabanta ba, damuwar ta Salis da tun jiya da suka rabu dashi bayan ya shawo kanta, har ta yadda ya dauki mahaifarta, bata sake ji daga gare shi ba, kuma ko ta kira wayarsa bai tafiya, gaba dai tana cikin rudani, kada de Salis yaudararta ya yi, tana cikin wannan tunanin, taji wayarta ta yi kara alamar shigowar message, dubawa ta yi, da sauri ta mike tsaye tana sake fito da idanunta, mikewar tata ta yi sanadin faduwar Khalifa dake kan kafarta, kuka ya saki wanda ya dawo da hankalinta kansa, 

“ohh ohh, sorry Khalifa, nice ko, yi hakuri.”
ta yi maganar tana tallabosa jikinta, wayar ta sake dubawa,  alert ne na dubu dari biyu, tana cikin alajabi kiransa ya shigo wayar, dagawa ta yi,

“Baby kinga kudi, na tura miki dari biyu, kiyi manegi har next week zan tura miki wasu.”

“eh na gani, amma kana nufin kudin mahaifata ne nan?.”

yar dariya ya yi kafin yace,  “Aa wannan na dai baki ne, wayan can na kan hanya.”

Lami na zaune a tsakar gidan, taga fitowar Balkisu, sanye take da kayan kauyawa day,
kallon Lami ta yi tace,

“ga mu allah ya nufa mun fito zamu fita, sai a tsumaye dawowar mu.”

ta yi maganar tana barin gidan, ita dai Lami bata tanka ta ba, sai Mariya ce dake daki tace,

“to a dai bi a hankali, kar a dauko abun da yafi d’an shege.”


***************

“wallahi kasuwan sai ja baya yake yi, gaba dai na kasa gane inda masalar take.”

cikin damuwa mutumin ke magana, yana kallon yaran da ke zaune acikin dan dajin da bai yi nisa da gari ba, su ukku ne yaran,

daya daga cikin yaran ne ya ce,

“kar ka damu yanzu zamu, kona asirin da aka maka.”

wani abu dayan ya fitar daga aljuhunsa, ya bude, abune gashi kamar kasa amma wannan kalarsa baka ce sudik, zube shi ya yi a kasa, sannan ya fitar da ashana, nan ya kyesta ashanar ya jefata akan abunda ya zubar kasa, nan wuta ta tashi sosai, wani irin bakin hayaki na fita, sai da abun ya kone duka sannan, suka ce ma mutumin ya kwantar da hankalinsa yanzu bakin sihirin da aka mai dan karayar arziki ya samesa, sun karya shi,

da murnarsa ya ciro dubu dari ukku ya basu, da haka ya bar wajen,

suna ganin tafiyarsa suka kwashe da dariya, dayan yace,

“lallai sana’a ta karbu, sai fatan samun costume.”

dayan dake kirga kudin ne yace,

“yanzu fa ba wanda zai gane, kasa ce muka kwaba da petur da kala, abun ya fito sak aikin gaske.”

dariya suka sake kwashewa har suna tabawa,

“guy’s wallahi nima sai da abun ya tsorata ni, kiris ya saura ban riga ba, da sai dai mu hadu gida.”

(a kiyasi yaran nan ba zasu haura sha takwas ba, Allah ka shirya muna zuri’a🙏🏻.) 

***************

a ranar wata juma’a Farida ta shirya kaima saurayinta Ukasha ziyara a hotel dinda ya fada mata su hadu, bayan ta gama shiri ta fada ma mahaifiyarta zata fita, ba tare da tanbayar ina zata ba ta mata adawo lfy, da haka ta fita, bayan ta isa hotel din, ta samesa yana jiranta,

“Sugar, ina mahaifarki take?.”

da sauri ta kallesa, jin tambayar da ya jefo mata, shima ita yake kallo,

“Sugar ban fahimta ba, kamar ya ina mahaifata ta ke?.”

“ina nufin baki da mahaifa a cikin ki, wa kika bama ita?.”

mikewa zaune ta yi, tana fadin, “wait nifa na kasa fahimtar ka, me kake nufi?.”

“idan dai ba ke kika bayar da ita ba, to wani ya dauka ba tare da saninki ba.”

“to kai ya aka yi kasan ban da mahaifa?, sannan idan wani zai dauki mahaifata me zaiyi da ita?.”

murmushi ya yi,  “Sugar, kenan ba iya mahaifarki ba duk wani abu dake cikin cikin ki ina ganinsa.”


******

da gudu ta shigo gidan, tana kuka da fadin,

“Wayyo Mama na bani na lalace, Wayyo Allah na, Mama na shiga ukku shikenan na kashe kai na.”

fitowa Mama ta yi daga daki tana fadin,
“ke lfy me ya faru ne, waya mutu ne kike wannan kukan.”

gabanta Farida ta zube tana sakin wani ginjin kuka,

“ke wai miye haka fada min waya mutu.”

“Mama Kabeer ya cuce ni, ya gama da rayuwata, mahaifata Mama mahaifata.”

“ban gane Kabeer ya cuce ki ba, me ya miki, kuma me ya sami mahaifar taki, nifa ban gane ba.”

“Mama Kabeer ya dauke min mahaifata, wallahi ya dauke ta.”

ta sake fashewa da kuka tana kaiwa kwance a wajen,

“ban gane ya dauke miki mahaifa ba, yaushe ya kaiki asibiti aka miki aiki, kuma me zaiyi da mahaifarki?.”

“Mama Kabeer dan Malam-Malam ne, wallahi kudi zai yi da mahaifana, shi kenan na shiga ukku, na cuci kaina, me ya kaini aikata haka, wani son abun duniya ne ya sa na dauki kaina na kai ga halaka, kaicu na.”

ai itama Mama jin furucin Farida, wai Kabeer dan Malam-Malam ne, yasa ta zaunawa dabas tana daura hannu a kai, tama rasa kuka zata yi ko ihu,

a haka Baba ya shigo gidan ya tarar da su, ko da ya tambaye su meke faruwa kasa fada masa suka yi, sai da ya daka ma Farida tsawa sannan ta yi mai bayani, duk da shima abun ya dake shi sai ya dake yana fadin,

“abun da nike, ankarar da ku kenan, wannan hanyar daku ka bi bamai bullewa bace, son kudin ku wata rana zai kai ku ga halaka, to yau ga ranar ta zo, yanzu waye da dana sani.”

“Baban Farida wannan abun fa ba muka dai ya sama ba, kuma ai in kusu da tsata to daddawa ma da wari, wannan abun da ya faru da gudun mawarka ciki, tunda kullum furucin ka akan yariyar nan bana alkhairi bane, to dama taya zata ga dai-dai bayan akwai bakinka a kanta.”

“ohh wai yanzu a kaina zaki daura laifin, to dama taya zanyi fatan khairi da kyakkyawan furuci ga yariyar da ta baro gidan mijinta, ta kama yawon banza da igiyar aure a kanta, ai ko ban ce komai ba dama hakkin mijinta dana aure bazai barta ba.”

“sai kuyi kokarin boye sirrinku kamar yadda kuka saba, in ba haka ba kuma,ku duniya zata sani.”

yana gama maganar yasa kai ya bar gidan.

*******

kafin kwanaki ukku cikakku, labarin abun da ya faru da Farida ya bi gari, har hukuma sun shigo ciki, dan dama ana neman yan Malam-Malam din amma rashin hujja da kuma sanin inda za’a tunkara kai tsaye a kama su yasa ba ayi wani yunkuri akan hakan ba, 

har gida motan sojoji fin Hudu suka iske Farida, gaba suka tasata akan sai ta nuna musu inda wanda ya dauke mata mahaifar yake, bata da zabi haka suka zankaya har zuwa shagon Kabeer, da baiyi sammani ba kawai sai ganinsu ya yi, kafin kuma ya yi yunkurin guduwa suka cafke sa, anan suka sa ma shagon shi wuta da mashin din shi, suka jefa shi bayan mota bayan sun mai dukan da ko motsi bai iyawa, a haka suka shiga zagaye garin da shi yana nuna musu sauran abokan aikinsa,




Bayan wata ukku 

acikin watannin nan abubuwa da yawa sun faru, a inda ta bangaren Farida, Bilal ya nuna yana sonta kuma zai zauna da ita ko bata da mahaifa, a haka ta hada kayanta ta bishi,

Bangaren Kabeer kuma, an sako shi dan shaye-shayen da yake yi ya taba mai kwakwalwa yanzu hauka yake tuburan,

Bangaren Balkisu ko, tun bayan dubu dari ukkun da Salis ya bata bai sake bata komai ba, saima labarin kamasa da taji anyi, yanzu ta shiryu ko ina bata zuwa ,  duk yawon banzan nan ta daina……✍

END 


DARASIN DA KE CIKIN LABARI,
1 illar shaye - shaye 
2 illar rashin sarrafa harshe 
3 illar rashin jin maganar iyaye 
4 illar damfara da cin hakin da banaka ba,

(Allah ya sare muna imanin mu, yasa mufi karfin zukatan mu, kuma yasa mu gama da duniya lfy)


